OpenLLM-France/wikimedia huggingface dataset:
# Sierra

Sierra eo ar ger spagnolek a vez graet eus un heskenn, hag a vez roet d'un aradennad venezioù e stumm un heskenn.

## Broioù

* Sierra Leone, en Afrika

## Menezioù

* Sierra Madre, anv meur a aradennad e meur a vro.
* Sierra Nevada, anv meur a aradennad e meur a vro.

### Filipinez

* Sierra Madre (Filipinez), aradennad e Luzon

### Kuba

* Sierra Maestra
* Sierra Cristal

### Mec'hiko

* Sierra Madre, anv meur a aradennad
* Sierra de San Pedro Mártir, e Baja California

### Spagn

* Sierra Nevada (Spagn),
* Sierra Morena
* Sierra de Fuentes
* Sierra de las Nieves, en Andalouzia.

### Venezuela

* Sierra Parima

## Kumunioù
### Ecuador

* Sierra (Ecuador)

### Filipinez

* Sierra Bullones, Bohol

### Perou

* Sierra (Perou)

### Spagn
#### kumunioù

* Cazalla de la Sierra

#### e Proviñs Ávila

* Bonilla de la Sierra
* Navalmoral de la Sierra

#### e Proviñs Badajoz

* Bodonal de la Sierra
* Fregenal de la Sierra
* La Roca de la Sierra
* Orellana de la Sierra

#### e Proviñs Burgos

* Canicosa de la Sierra
* Palacios de la Sierra
* Pineda de la Sierra
* Regumiel de la Sierra
* Tinieblas de la Sierra

#### e Proviñs Cáceres

* Conquista de la Sierra

#### e Proviñs Cuenca

* Buenache de la Sierra

#### e Proviñs Guadalajara

* El Cardoso de la Sierra
* La Rinconada de la Sierra
* Poveda de la Sierra
* Rueda de la Sierra
* Valdepeñas de la Sierra

#### e Kumuniezh Madrid

* Becerril de la Sierra
* Cabanillas de la Sierra
* Horcajo de la Sierra
* Horcajuelo de la Sierra
* Miraflores de la Sierra

#### e Proviñs Málaga

* Sierra de Yeguas

#### e Proviñs Salamanca

* Cereceda de la Sierra
* Frades de la Sierra
* Monforte de la Sierra
* Santibáñez de la Sierra

#### e Proviñs Soria

* Arévalo de la Sierra
* Ausejo de la Sierra
* Duruelo de la Sierra

#### e Proviñs Teruel

* Miravete de la Sierra

#### e Proviñs Valladolid

* Riocavado de la Sierra

#### ranngumunioù

* Sierra, e Kantabria
# Sierra Madre Occidental

Ar Sierra Madre Occidental zo un aradennad menezioù e kornaoueg Mec'hiko. War-hed 1 250 km emañ, durc'haet a walarn da c'hevred, eus harzoù Stadoù-Unanet Amerika, a-dreuz Stadoù Zacatecas, Nayarit, hag un darn eus Jalisco, betek an aradennad nevezvolkanek war-lerc'h ar Río Grande de Santiago.
# Sierra (Kantabria)

Sierra zo ur gêriadenn e kumun Ruiloba, e Kantabria, e Spagn, 2 km er biz da La Iglesia de Ruiloba, etre Liandres, ha Trasierra, ha 104 m a-us da live ar mor.
E 2008 e oa 128 a dud enni o chom, 124 anezho er vourc'h, ha 4 all war ar maez.
# Sierra Madre

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sierra Madre zo un anv-lec'h spagnolek, roet d'un toullad menezioù :

## Mec'hiko

* Sierra Madre Oriental
* Sierra Madre Occidental
* Sierra Madre del Sur
* Sierra Madre de Chiapas
* Sierra Madre de Oaxaca

## Filipinez

* Sierra Madre (Filipinas)

## Stadoù-Unanet

* Sierra Madre (California), ur gêr e California.

## Lennegezh

* The Treasure of the Sierra Madre, ur romant saozneg e 1927, gant ur skrivagner dianav ha kevrinus, B. Traven.

## Film

* The Treasure of the Sierra Madre (film), ur film e 1948
# Sierra Nevada (Spagn)

Ar Sierra Nevada zo ur venezieg e kreisteiz Spagn, en Andalouzia, e proviñsoù Granada hag Almería.
Ar Mulhacén‎ eo ar menez uhelañ anezhi.

## Pennad kar

* Alpujarras
# Sierra Leone

Sierra Leone (Republik Sierra Leone ent-ofisiel, Republic of Sierra Leone e saozneg) zo ur vro eus kornôg Afrika. Emañ etre Ginea en norzh, Liberia er gevred, hag ar Meurvor Atlantel er mervent. Freetown eo ar gêr-benn.
Dont a ra anv ar vro eus an anv roet dezhi gant ergerzherien eus Portugal: Serra Leoa, a dalvez "Menez al Leoned". Ur greizennn a bouez e voe evit ar morianeta, betek 1787 pa voe savet Freetown evit reiñ bod da dud bet sklaved en trevadennoù saoz en Amerika (Stadoù-Unanet, Antilhez). Evel ar vro amezek, Liberia, e voe savet Sierra Leone, dreist-holl, gant sklaved bet dieubet. E 1808 e teuas Freetown da vezañ un drevadenn saoz, ha diabarzh ar vro a zeuas da vezañ ur vro dindan gwarez Breizh-Veur e 1896. An drevadenn hag ar vro-warezet a voe unanet e 1961 hag embannet e voe dizalc’hiezh ar vro nevez. Etre 1991 ha 2002 eo bet drastet Sierra Leone gant ur brezel diabarzh didruez. Abaoe e klasker doujañ d'an demokratelezh.
Ar saozneg eo ar yezh ofisiel; ar c’hrio (un doare kreoleg saoznek), ar mende hag an temne eo ar yezhoù komzet ar muiañ avat.
Tiriadoù dalc'het Ceuta • Inizi Kanariez • Madeira • Melilla • Mayotte • Reünion • Saint Helena • Inizi Tchagos
# Sierra Madre del Sur

Ar Sierra Madre del Sur (Sierra Madre ar su) a zo un aradennad venezioù e mervent Mec'hiko. War-hed ur 1 000 km bennak ez a eus su stad Michoacán da reter Oaxaca.
# Timbroù Transvaal

Emañ Transvaal e biz Suafrika, « en tu all d’ar stêr Vaal ». E 1856 e voe krouet ar Republik gant ar vBoered, badezet « Zuid-Afrikaansche Republiek » gante, met poan he doa o terc’hel d’he frankiz a-enep levezon ar Saozon eus trevadennoù Kab ar Spi Mat ha Natal. Staget eo Transvaal ouzh an Impalaeriezh saoz e 1877. Gant ur stourm armet, kaset adalek 1880, e teuas a-benn ar vBoered hag o fennrener Paul Krüger da gas an alouberien kuit. « Eil brezel ar vBoered » a grogas e 1899 avat, kriz ha didruez e voe evit ar boblañs. Echuiñ a reas gant trec’h ar Rouantelezh-Unanet. E miz Mae 1902 e kouezhas Transvaal (ha Stad dieub Oranje) dindan beli Breizh-Veur.
D’an 31 a viz Mae 1910 e savo Transvaal, asambles gant proviñsoù Natal, Stad dieub Oranje ha Kab ar Spi Mat, ur vro unvan gant statud un Dominion : Unvaniezh Suafrika.
Adalek 1994 ez eo rannet an Transvaal e peder rannbarzh e-kreiz Republik Suafrika : Gauteng, Mpumalanga, Limpopo ha Proviñs ar Gwalarn.
An timbroù kentañ, embannet e 1869, zo eeun a-walc’h. Lakaat a reont da wel ardamezioù ha bannieloù ar vro, hag an alc’hwez « Z. AFR. REPUBLIEK ». Adembannet e vint ingal betek 1877 pa goll ar vro hec’h emrenerezh. Soulgarget eo an timbroù-se gant « V.R. TRANSVAAL ». E 1878 ez eus lakaet e gwerzh un timbr poltred ar Rouanez Viktoria warnañ, a-zindan ar meneg « Transvaal Postage ».
Adsavet eo ar Republik e 1881 hag embannet e 1883 ur rummad timbroù gant tresadenn ardamezioù ar vro, evit broudañ ar santimant broadel hag ar frankiz adkavet. Ne bado ket avat, rak e 1900 ez eo ac’hubet an Transvaal gant soudarded an trevadennoù amezek. Soulgarget e vez an timbroù nevez-se gant al lizherennoù V.R.I. (« Victoria Regina Imperatrix ») hag E.R.I. diwezhatoc’h (Edwardus Rex Imperator) evit merkañ aotrouniezh Breizh-Veur. E 1902 ez eus embannet un timbr gant poltred ar Roue Edward VII, evel e n’eus forzh trevadenn eus an Impalaeriezh.
Adalek 1910 e vez implijet timbroù Unvaniezh Suafrika ha re Republik Suafrika (RSA) en eil rann an XX$^{vet}$ kantved.

## Pennad kar

* Timbroù Suafrika
# Timbroù Thurn ha Taksis

Thurn ha Taksi n’eo nag anv ur Stad, na hini ur rannvro, met anv ur familh tudjentil a orin italian hag he deus lakaet war-sav ur servij postoù en Impalaeriezh Roman Santel adalek ar XV$^{vet}$ kantved. Un nebeud timbroù (52 damm) a voe moullet gant ar gompagnunezh o doa savet e 1851-52, evit Stadoù Alamagn an Hanternoz ha Stadoù ar Su.
E kreiz an XIIvet kantved emañ an tiegezh Tasso - un anv-familh a dalv “Broc’h” en italianeg - o vevañ e Bergamo (Lombardia). Treiñ a ray an anv-familh da “Tassis” pe “Taxis” diwezhatoc’h (Dachs a dalv broc’h en alamaneg). Gant Ruggiano de Tassis e oa krog ar servij eskemm-lizhiri en Italia.
D’an 11 a viz Kerzu 1489 e voe anvet Jeannetto de Tassis da vMestr Bras ar Servijoù Post, en Innsbruck.
E 1497, dindan aotrouniezh Masimilian Habsburg, anezhañ penn-bras an Impalaeriezh santel roman german, Franz von Taxis a savas ur servij post evit al lizhiri ofisiel.
D’an 12 a viz Du 1516 e oa bet savet ur rouedad servijoù post, diazezet e Brusel, hag a roe an tu da gas lizhiri ingal da Roma, Naplez, Bro-Spagn, Alamagn ha Bro-C’hall.
E 1624 e voe anvet Kont (“Grafen” en alamaneg). E 1650 e cheñchas an anv-familh c’hoazh : Thurn (Tour) ha Taxis. E 1695 e resevas ar familh an titl a zug digant an Impalaer Santel Roman Leopold Iañ.
Diazezet e oa ar servij postoù war ur rouedad ostalerioù gant kezeg a gase al lizhiri a gêr vras da gêr vras, ar buanañ ar gwellañ. Ne oa ket bet eus ur seurt sistem en Europa abaoe amzer ar Romaned. Dre ma oa krog an istor e kêr Kocs eo deuet ar ger coach e saozneg pe coche e galleg (‘’karr-boutin’’) da vezañ ur ger boutin e genoù an dud.
An unwerzhouriezh war ar postoù a voe kollet gant an tiegezh Thurn ha Taksi pa voe krouet gant Napoleone Buonaparte Kengevread ar Roen e 1806. Derc’hel a reas da vont en-dro koulskoude, met rediet e voe da werzhañ he gwirioù pa voe krouet Kengevread Hanternoz Alamagn gant Prusia e 1867.
# Timbroù Tiriad an Alawited

Ur rannvro eus Siria eo Tiriad an Alawited, bevennet gant Hatay (e su Turkia) ha Liban.
Melestradurezh gall ar postoù he doa digoret ur burev eno e 1852. E dibenn ar Brezel-bed kentañ eo dismantret an Impalaeriezh otoman hag eo fiziet an tiriad d’ar Frañs gant Kevredigezh ar Broadoù, evel ar peurrest eus Siria.
E 1925 e teu er-maez timbroù gall Dreistmoullet gant an anv ALAOUITES e galleg hag en arabeg, gant prizioù e piastr. Nebeut war-lerc’h e vez implijet timbroù Siria 1925 gant an hevelep dreistmoulladur divyezhek. 17 timbr zo embannet evit ar potst-dre nij, soulgarget gant tresadenn ur c’harr-nij.
Dont a ra Tiriad an Alawited da vezañ ur republik emren e 1930 dindan anv Latakia, porzh brasañ ar rannvro. Timbroù sirian dreistmoullet LATTAQUIE e lizherennoù latin hag en arabeg zo moullet adalek miz Gouere 1931.
D’an 28 a viz C’hwevrer 1937 eo staget an tiriad ouzh Siria ha timbroù ar Stad-se a vez implijet bremañ hep an disterrañ meneg ispisial.

## Gwelet ivez

* Alawited
* Timbroù Enez Rouad
* Timbroù Siria
* Timbroù an Impalaeriezh otoman – Burevioù gall
# Timbroù Tiriadoù gall Okeania

Dindan anv "Tiriadoù gall Okeania" e vez lakaet ar 130 enez, atoll hag enezeg dindan dalc'h ar Stad-C'hall e kreiz ar Mor Habask, 6000 km e reter Aostralia. Un drevadenn eo betek 1946, pa tro e statud da "Tiriad gall Tramor". Adanvet eo "Polinezia gall" e 1958. Ur vro emren eo bremañ ("Bro Tramor").
E 1892 e krog melestradurezh Postoù Frañs da embann timbroù evit an tiriad en ur ouzhpennañ an alc'hwez "ETABLISSEMENTS DE L'OCEANIE" war ar rummad "Navigation & Commerce". Paour awalc'h eo danvez an timbroù betek an eil Brezel-bed d'an nebeutañ : poltred ur vaouez Tahitian, ur c'houblad tahitianed, traonienn Fantaoua, pleg-mor Moorea, ur pesketour (1939-40).
Alies ez eo stummet rummadoù boutin an Impalaeriezh evit ar vro : P. ha M. Curie (1938), 150vet deiz-ha-bloaz an Dispac'h (1939), ar Gouarnour-Jeneral Eboue (1945), deiz-ha-bloaz an Trec'h meur (1946), "Du Tchad au Rhin" (1946)... Er-maez an timbroù "hengounel", warne poltred ur vaouez pe dresadenn un draezhenn bennak, an dibaboù graet n'o deus nebeut a dra d'ober gant buhez ha sevenadur an inizi. Dav eo menegiñ koulskoude ur vrav a dimbr liesliv embannet e 1953 evit lidañ deiz-ha-bloaz marv Gauguin.
E 1958 e tiwan un alc'hwez nevez war timbroù an tiriad : POLYNESIE FRANÇAISE (Polinezia gall)

## Pennad kar

* Timbroù Polinezia gall
# Timbroù Tibet

Aloubet e voe Tibet gant armeoù Bro-Saoz etre 1904 ha 1908, ha kreñv e chomo levezon an impalaeriezh saoz er vro betek 1911. Gant ur Feur-emglev sinet d’ar 7 a viz Gwengolo 1904 etre ar Rouantelezh-Unanet ha Tibet (e saozneg « Convention between Great Britain and Tibet ») e voe aotreet servij-postoù ar Raj breizhveuriat da vont en-dro e Tibet. Timbroù trevadenn saoz India a voe graet gante neuze. Burevioù-post a voe digoret e Gartok, er C’hornôg, hag e Gyantse, Pharijong ha Yatung, dres war an hent etre India ha Lhasa.
Met tamm-ha-tamm e kreskas levezon Sina e Bro Tibet : e 1909 e teuas soudarded Bro ar C’hreiz e-barzh Tibet, tra ma yeas kuit an Dalai Lama en harlu da India.
E-pad daou vloaz e yeas en-dro pemp burev-post sinaat e Tibet Kreiz hag unan e Chambo (Tibet ar Reter) e 1913-1914. Er penn kentañ e veze implijet timbroù-post Impalaeriezh Sina, nemet e 1911 e voe lakaet e gwerzh ur rummad unnek timbr sinaat (1898) dreistmoullet e tibeteg, saozneg ha sinaeg evit un implij e Bro Tibet.
Ar bloaz-se end-eeun eo e paouezas renad an tierniezh Qing e Sina, pa voe embannet ar Republik d’ar 1añ a viz Genver 1912 gant Sun Yat-sen. Aet kuit lu Sina e tistroas an Dalai Lama da Lhasa ha buan (d’ar 14 a C’hwevrer 1913) ec’h embannas e oa dizalc’h Tibet diouzh Sina, hag e oa-eñ penn-meur ar vro. Ne voe ket klevet avat na gant broadoù Europa (Bro-Saoz, Bro-C’hall…), na gant Rusia pe ar Stadoù-Unanet.
Timbroù kentañ Tibet « dizalc’h » a voe embannet e 1913. Timbroù eeun int ha kinnig a reont brepred tresadenn leon an erc’h, arouez vroadel Tibetiz.
Divyezhek eo alc’hwez an eil rummad embannet e 1933 : gerioù e tibeteg (« Gouarnamant Tibet ») hag e saozneg (« Tibet » hepmuiken), war dammoù paper moan hag a stumm garrezek.
E 1951 e voe lakaet Tibet e-barzh Republik Pobl Sina, ne oa mui kaoz eus timbroù ispisial evit ar vro-mañ.
Gant tud dizonest ez eus bet lakaet e gwerzh timbroù faos heñvel ouzh re Tibet evit touellañ an dastumerien.
Anv zo eus timbroù-faltazi bet savet e 1974, warno penn Tenzin Gyatso, 14vet Dalai Lama, e-kichen kartenn ar vro, palez ar Potala, ar banniel broadel… Klasket ez eus bet gant an oberenn-mañ brudañ stourm Tibetiz ha dastum arc’hant evitañ.

## Liammoù diavaez

* (en) The Nepal and Tibet Philatelic Study Circle
* (en) Rainer's Tibet Pages
* (en) "Turbulent Tibet: Viewed from a Philatelic Standpoint" by D.B. Armstrong in The Postage Stamp, 20 August 1910. Reproduced at the Philatelic Database.
* (en) "White Lion of the Mountains, a Letter from Tibet, the Mysterious Land" (ca. 1913). Reproduced at the Philatelic Database.
* (en) "Probable Issue of stamps for Tibet: A Chinese Foreign Post Office?" in The Postage Stamp, 9 October 1909. Reproduced at the Philatelic Database.

## Pennadoù kar

* Timbroù Sina
* Timbroù India
# Timbroù Timor ar Reter

Un enezenn vihan eus enezeg Indonezia eo Timor. Abaoe tremen 150 vloaz ez eo rannet e div lodenn ar vro : Timor ar C’hornôg a voe trevadennet gant an Izelvroioù, evel ar peurrest eus Indez Nederlandat ar Reter, tra ma oa Timor ar Reter dindan dalc’h Portugaliz. Aloubet gant Indonezia e 1974, an darn vrasañ eus annezidi Timor ar Reter a zibabas bezañ dizalc’h diouzh Indonezia kentoc’h evit asantiñ d’ur statud emrenerezh, pa voe aozet ur v'houlennadeg d’an 30 a viz Eost 1999.
Etre 2000 ha 2002 e voe meret ar vro gant melestradurezh an A.B.U.. Dizalc’h eo da vat d’an 20 a viz Mae 2002.

## Timor trevadenn bortugalat (1885-1976)

Timbroù Makao, un tiriad sinaek dindan dalc’h Portugal abaoe kantvedoù, a voe implijet adalek 1885, gant an anv Timor warno. Timbroù a c'heller kavout e trevadennoù Angola, Mozambik a voe implijet e Timor. Goude ar brezel( e 1948) e teuas er-maez ur rummad gouestlet da vrezelourien an enezenn, tudennoù gwisket hervez hengoun ar vro. Un eil rummad moullet e 1961 a roas enor da arzoù hengounel Timor, met an darn vrasañ eus outo a ginnig soudarded Portugal (!) ha skeudennoù a denn da istor Portugal.

# Melestradurezh Indonezia (1976-1999)

Goude Dispac'h ar Jenofl e 1974 e troas kein gouarnamant nevez Lisboa ouzh ar politikerezh trevadenniñ a oa bet renet betek neuze. Buan e voe divizet reiñ he frankiz d’an holl vroioù tramor. D’an 28 a viz Du 1975 e voe embannet Republik Demokratel Timor ar Reter gant Francisco Xavier do Amaral ha Nicolau dos Reis Lobato. D’ar 7 a viz Kerzu 1975 e voe aloubet Timor ar Reter gant arme Indonezia. Staget e voe ez-ofisiel “Proviñs Timor Timur” ouzh Indonezia e 1976. Timbroù Indonezia a voe implijet e Timor evel er peurrest eus ar Stad indonezian.

## Timor Lorosae (UNTAET) 2000 - 2002

Da-heul disoc'hoù ar c'houlennadeg diwar-benn emrenerezh Timor ar Reter e voe lakaet war droad gant ar Broadoù Unanet ur velestradurezh dibad e 1999 betek dizalc'hiezh Timor ar Reter d'an 20 a viz Mae 2002. Anvet e oa bet ar gomision 'United Nations Transitional Administration in East Timor' (UNTAET) e saozneg, da lavaret eo Melestradurezh Verrbad ar Broadoù Unanet e Timor ar Reter. E-pad ar prantad-amzer ma labouras da sevel ar Stad nevez da-zont e voe embannet daou dimbr e 2000, unan evit ar postoù broadel hag unan evit en estrenvro.

## Timor ar Reter dizalc’h

A drugarez da bostoù Aostralia e voe embannet timbroù kentañ Timor ar Reter e miz Mae 2002, dindan anv Timor Leste. Ar Prezidant Xanana Gusmao, ar banniel broadel ha kartenn ar vro eo danvez an timbroù-se.

## Tiriad Oe-Cusse Ambeno

Enklozet eo tiriad bihan Okusa Ambeno (Oe-Cusse Ambeno e portugaleg) e Timor ar C’hornôg, chomet a-viskoazh dindan melestradurezh Timor ar Reter koulskoude. Kavet e vez timbroù dindan anv Sultanate of Occussi-Ambeno abaoe ar bloavezhioù 1970, warno bigi teirgwern kozh, lapoused liesliv… Falstimbroù int, savet gant ar Zelandneveziad Bruce R. Henderson. Ijinet e oa bet gantañ "sultanelezh Oe-Cusse Ambeno" hag embannet e oa-eñ sultan an tiriad dindan anv « Michael Ismail Iañ ».
Titouroù

## Pennadoù kar

* Timbroù Portugal
* Timbroù Indonezia
# Timbroù Travancore

Travancore a oa unan eus Stadoù-priñselezh Indez da vare mestroniezh ar vro-se gant ar Rouantelezh-Unanet. Emañ an tiriad e su India. Emañ bremañ e stad Kerala, en Unvaniezh Indian.
Timbroù zo bet embannet dindan anv Travancore etre 1888 ha 1946. Tra ma kinnig an timbroù kentañ skeudenn-ardemez ar vro ez a war liessaat danvez an timbroù embannet goude 1931: temploù, poltred ar maharajah Rama Varma, lec’hioù heverk ar vro…
Timbroù India a vez implijet eno abaoe dibenn an [[eil Brezel-bed]

## Pennad kar

* Timbroù India
# Válor

Válor zo ur gumun e Spagn e Proviñs Granada.
# Värmland

Värmland zo ur broviñs eus Sveden (landskap e svedeg), e kornôg ar vro, etre al lenn Vänern ha harzoù Norvegia. Karlstad eo ar gêr vrasañ.
# Västerbotten

Västerbotten zo ur broviñs eus Sveden (landskap e svedeg), e biz ar vro. Stok outi emañ Ångermanland, Lappland, Norrbotten ha pleg-mor Botnia. Brudet eo keuz ar vro.

## Pennad kar

* Proviñsoù Sveden
# Västergötland

Västergötland zo ur broviñs eus Sveden (landskap e svedeg), e mervent ar vro. Göteborg eo ar gêr vrasañ.
En-dro dezhi emañ proviñsoù Bohuslän er gwalarn, Småland er gevred, Halland er mervent, al lenn Vättern er reter, al lenn Vänern en hanternoz ha proviñs vihan Närke etre an div lenn.
# Västmanland

Västmanland ("bro tud ar c’hornôg" e svedeg) zo ur broviñs eus Sveden (landskap e svedeg).
Emañ e rannvro Svealand. Annezet eo ar broviñs gant 261 000 a dud hag en em astenn a ra war 8 363 km². En-dro dezhi emañ ar proviñsoù-mañ:
* Södermanland er gevred,
* Närke, er c'hreisteiz,
* Värmland er c'hornôg,
* Dalarna en hanternoz
* hag Uppland er reter.
a vo kavet e Wikimedia Commons.
# Vättern

Al lenn Vättern zo ul lenn eus Sveden, e-kreiz kreisteiz ar vro. Gant ur gorread 1 912 km² ez eo an eil lenn vrasañ er vro goude al lenn Vänern. 128 m eo he donder brasañ, ha 39 m he donder well-wazh.
Mat-eston eo he dour da evañ ha sellout a reer ouzh al lenn Vättern evel ar brasañ kementad dour mat da evañ er bed. E-touez ar c'hêrioù bras zo war ribloù al lenn e c'haller menegiñ Jönköping, Askersund ha Karlsborg.
# Václav Havel

Václav Havel (distaget [ˈva:ʦlaf ˈɦavɛl] e tchekeg), bet ganet e Praha d'an 5 a viz Here 1936 ha marvet e Vlčice-Hrádeček d'an 18 a viz Kerzu 2011, a oa ur skrivagner, ur c'hoarivaour, ur spereder hag un den a Stad eus Tchekoslovakia hag eus Tchekia war-lerc'h, goude ma oa bet rannet ar vro.
Unan eus pennenebourien ar renad komunour e voe. D'an 29 a viz Kerzu 1989 e voe dilennet da brezidant diwezhañ Republik Kevreadel Tchek ha Slovak betek 1992, pa voe dispennet Tchekoslovakia ; d'ar 26 a viz Genver 1993 e voe prezidant ar Republik Tchek, betek 2003. Graet e vez ar “prezidant-prederour” anezhañ alies.

## Oberennoù
### E brezhoneg

* Largo desolato, troet gant Job an Abasq, Emgleo Breiz, 1993. 2011.

## Liammoù diavaez

* (cs) (en) Levraoueg Václav Havel, Praha

## Notennoù ha daveennoù

* ↑ BibliObs
a vo kavet e Wikimedia Commons.
# Vélez

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Vélez zo un anv-lec'h hag anv-tiegezh spagnolek.

## Lec'hioù
### Kolombia

* Proviñs Vélez (1851-1857), e Republik Nueva Granada;
* proviñs Vélez, e departamant Santander (Kolombia).
** Vélez, kêr-benn ar broviñs heñvelanvet .

### Maroko

* Badis , pe Vélez, er Gomara.

### Spagn

* Vélez de Benaudalla, e proviñs Granada;
* Hoya de Vélez, ha Vélez-Málaga, e proviñs Málaga;
* Vélez (Santander)
* Vélez-Blanco ha Vélez-Rubio, e proviñs Almería;
* ar Río Vélez, e proviñs Málaga.
* Parque natural de Sierra María-Los Vélez, provincia de Almería;
* Peñón de Vélez de la Gomera, posesión en el norte de África;

## Tud

* Luis Vélez de Guevara, skrivagner spagnolek er XVIvet kantved]].
* Juan Vélez de Guevara, skrivagner spagnolek er XVIIvet kantved]].
* Dalmacio Vélez Sarsfield, politikour arc'hantinat;
* Lupe Vélez, aktourez vec'hikan
# Vänern

Al lenn Vänern zo ul lenn e kreisteiz Sveden. Gant he gorread 5 655 km² ez eo Vänern al lenn vrasañ e Sveden, hag an trede lenn vrasañ en Europa. Emañ etre rannvroioù istorel Götaland ha Svealand, rannet etre proviñsoù Västergötland, Dalsland ha Värmland.
Stummet e oa bet al lenn e-pad oadvezh diwezhañ ar skorn, war-dro 10 000 bloaz zo. 106 metr eo he donder muiañ. En em deurel a ra ar stêr Klarälven enni, e tu an hanternoz, e-kichen Karlstad. En tu all emañ ar stêr Göta älv o liammañ al lenn ouzh ar mor (Kattegat). Pouezus eo ar pesketa e korn-bro al lenn, ken evel obererezh kenwerzhel ken evel dudi evit touristed.
# Västerås

Västerås (distaget [vɛstərˈoːs] e svedeg) zo ur gêr eus kreiz Sveden, e proviñs hag e kontelezh Västmanland. War ribl al lenn Mälaren emañ, er c’hornôg da Stockholm. E 2010 e oa 110 877 a dud o chom e kêr ha 137 207 a annezidi a oa er gumun. Kêr-benn ar gontelezh eo Västerås ha sez un eskopti eus Iliz luterek Sveden eo ivez.
Unan eus kêrioù kozh Sveden eo Västerås. En XI$^{vet}$ kantved e oa an eil kêr vrasañ e Sveden hag en XII$^{vet}$ kantved e teuas da vezañ pennlec’h un eskopti. E 1527 e voe bodet ar riksdag e Västerås gant ar roue Gustav Iañ Vasa. Er vodadeg-se e voe divizet ober eus Sveden ur stad protestant ha treiñ kein ouzh an Iliz katolik.
Västerås, war ribl al lenn Mälaren, eo an hini brasañ eus ar porzhioù e diabarzh douaroù Skandinavia.

## Liammoù diavaez

a vo kavet e Wikimedia Commons.
a vo kavet e Wikimedia Commons.
* Lec’hienn ofisiel Västerås (sv) (fi) (ar) (en) Patrom:Ckb
# Simplon

Simplon zo un anv-lec'h gallek e Suis, hag anv meur a dra:
* anv ur gumun e kanton Valais, Simplon (Valais),
* anv un departamant gall kozh, Simplon (departamant), a glot gant kanton Valais
* anv un ode en Alpoù suis, ode Simplon,
* anv ur riboul, riboul Simplon, a dremen dindan an ode.
A-hend-all eo ivez anv ur vag war al lenn Leman hag un arsav-metro e Pariz.
# Sinagogenn Besançon

Sinagogenn Besançon zo ur sinagogenn lec'hiet e kreiz kêr Besançon, e straed-dall Straßburg. Savet e oa bet e 1870.
# Simplon (departamant)

Ar Simplon a oa un departamant gall e Suis, krouet da vare an Impalaeriezh C'hall Kentañ, hag a glot a-walc'h gant kanton Valais hiriv. Sion e oa ar pennlec'h.
# Simteg

Ur yezh sinek-tibetek eus is-skourr yezhoù koukiek-tchinek an norzh eo ar simteg (simte) komzet gant tro-dro da 20.000 den (1993) e mervent Manipour en India.

## Gwelet ivez

* Yezhoù koukiek-tchinek-nagaek
* Yezhoù koukiek-tchinek